Quines beques i ajuts puc sol·licitar per fer front a les despeses dels meus estudis universitaris?
Per cursar estudis de Grau i/o de Màster oficial en una universitat de Catalunya podeu optar a les beques següents:
Per optar a la beca Equitat, però, caldrà que curseu estudis de Grau i/o de Màster habilitant en una universitat pública de Catalunya o en la Universitat Oberta de Catalunya (UOC).
Ambdues beques es convoquen cada curs acadèmic i heu de demanar-les cada any en el termini de presentació de sol·licituds que cada convocatòria estableixi.
Si se us atorguen podreu beneficiar-vos només d'una de les dues.
Gaudireu de la més favorable i l'altra restarà sense efecte.
Si compleixes els requisits econòmics i acadèmics establerts pel Ministeri d'Educació i Formació Profesional (MEFP), pots obtenir la beca general del Ministeri.
Aquesta beca suposa l'exempció del pagament dels crèdits matriculats per primera vegada i, en determinats casos, també es complementa amb altres ajuts o quanties addicionals a la beca de matrícula.
Més informació sobre la Beca MEFP:
- Que cal saber per sol·licitar la beca general del Ministeri (AGAUR)
Com a estudiant beneficiari d'una Beca Equitat obtindràs una bonificació en el preu públic dels crèdits matriculats per primera vegada que pot ser d'entre el 80% i el 20% de l'import total del grau o del màster universitari, en funció del tram que et correspongui segons la renda familiar computable i el nombre de membres de la unitat familiar.
Aquesta beca no contempla cap altre ajut o quantia addicional i no té requisits acadèmics.
Que cal saber per sol·licitar la beca Equitat
Ajuts amb l'objectiu de compensar parcialment els costos de la matrícula universitària d'estudis oficials en una sèrie de centres adscrits.
Més informació sobre els ajuts.
Línia d'ajuts de la Comissió Europea per promoure la mobilitat acadèmica d'estudiants universitaris dins de l'àmbit europeu, amb el corresponent reconeixement dels estudis realitzats a d'altres països.
Actualment en formen part més de 2.000 mil institucions d'ensenyament superior de 31 estats, pertanyents a la Unió europea i a Noruega, Islàndia, Macedònica, Liechtenstein i Turquia.
La tramitació de la beca Erasmus es gestiona des dels departaments de Relacions Internacionals de la teva universitat.
En el cas que t'hagin concedit una beca Erasmus recorda que també la pots complementar amb els ajuts MOBINT a la mobilitat internacional.
Programa per garantir el coneixement de terceres llengües (anglès, francès, alemany o italià) de la comunitat universitària, que inclou ajuts econòmics per a l'obtenció del certificat del nivell B2.2
El programa Parla3 s'estructura en tres fases: avaluació (Avalua't), formació (Forma't) i acreditació (Acredita't), a les quals pots acollir-te en funció del seu nivell en la tercera llengua escollida.
Els ajuts de fins a 350 euros per realitzar cursos de formació i de 50 euros per al pagament de la prova CLUC es tramiten des de l'Agència de Gestió d'Ajuts Universitaris i de Recerca ( AGAUR ).
Línia de suport a la mobilitat dels estudiants finança una part de les despeses que comporta la realització d'estudis en d'altres països dins del marc de programes d'intercanvi internacionals.
Els ajuts són gestionats per l'AGAUR i per optar-hi caldrà que acreditis un bon expedient acadèmic, així com un coneixement suficient de la llengua de docència del centre de destí.